Държавен вестник, бр. 23, 2008 г., стр. 28

С Т Р .  28
Д Ъ Р Ж А В Е Н   В Е С Т Н И К
Б Р О Й  23
по-трудни поради негова грешка или небреж-
ност или ако спасителят е виновен за измама
или друго нечестно поведение.
Член 19
Забрана за спасителни операции
Услугите, оказани въпреки изричната и ра-
зумна забрана на собственика или капитана на
кораба или собственика на всяко друго имущес-
тво в опасност, което не е и не е било на борда
на кораб, не са основание за плащане по тази
конвенция.
Г л а в а  I V
ВЗЕМАНИЯ И ИСКОВЕ
Член 20
Право на задържане
1. Нищо в тази конвенция не засяга правото
на спасителя на задържане по силата на някоя
международна конвенция или националното
законодателство.
2. Спасителят може да не се ползва от право-
то си на задържане, когато е било надлежно
предоставено или осигурено достатъчно обез-
печение на неговото вземане, включващо и
лихвите, и разходите.
Член 21
Задължения за предоставяне на обезпечение
1. При искане от спасителя лицето, отговор-
но за плащането, дължимо по силата на тази
конвенция, трябва да предостави достатъчно
обезпечение на вземането, включително и лих-
вите и разходите на спасителя.
2. Без да се засягат разпоредбите на алинея 1,
собственикът на спасения кораб трябва да по-
ложи всички усилия, за да осигури предоставя-
не от собствениците на товара на достатъчно
обезпечение на вземанията срещу тях, включи-
телно и за лихви и разходи, преди товарът да
бъде освободен.
3. Спасеният кораб и другото имущество не
се преместват от пристанището или от мястото,
на което най-първо са пристигнали след завър-
шване на спасителните операции, без съгласие-
то на спасителя, докато не бъде предоставено
достатъчно обезпечение за вземането на спаси-
теля срещу съотвeтния кораб или имущество.
Член 22
Междинно плащане
1. Съдът, компетентен да разглежда искане-
то на спасителя, може с междинно решение да
нареди да бъде платена на спасителя частично
сума в такъв размер, какъвто изглежда честно
и справедливо, и при такива условия, включи-
телно и условията за обезпечение, когато е не-
обходимо, каквито изглеждат честни и спра-
ведливи съобразно обстоятелствата на случая.
2. В случай на междинно плащане по този
член обезпечението, предвидено по силата на
член 21, се намалява съответно.
Член 23
Давностни срокове за искове
1. Всеки иск относно плащане по тази кон-
венция се погасява, ако не е бил предявен в срок
от две години пред съд или арбитраж. Давност-
ният срок започва да тече от деня, когато са
приключили спасителните операции.
2. Лицето, срещу което е заведен иск, може
по всяко време, през което тече срокът на пога-
сителната давност, да го удължи с декларация
до ищеца. Този срок може да бъде удължен
допълнително по същия начин.
3. Иск за обезщетение срещу задължено лице
може да бъде предявен дори след изтичането на
срока на погасителната давност, предвиден в
предходните алинеи, ако се предяви в срока,
предвиден от законодателството на държавата,
където е заведено делото.
Член 24
Лихви
Правото на спасителя на лихви върху всяко
плащане, дължимо по силата на тази конвен-
ция, се определя съгласно законодателството
на държавата, в която се намира съдът, който
разглежда делото.
Член 25
Товари—държавна собственост
Без съгласието на държавата собственик
никоя разпоредба на тази конвенция няма да се
използва като основание за конфискация, арест
или задържане със съдебен акт на нетърговски
товари—собственост на държавата, ползващи се
по време на спасителните операции с имунитет
съгласно общоприетите принципи на междуна-
родното право, както и за предприемане на про-
цесуални действия in rem срещу такива товари.
Член 26
Товари от хуманитарно естество
Никоя разпоредба на тази конвенция не може
да се използва като основание за конфискация,
арест или задържане на товар от хуманитарно
естество—дарение на държава, ако тази държа-
ва се съгласи да плати за спасителните услуги
по отношение на тези товари.
Член 27
Публикуване на арбитражните решения
Договарящите държави насърчават, докол-
кото е възможно и със съгласието на страните,
публикуването на арбитражните решения по
случаи на спасяване.
Г л а в а  V
ЗАКЛЮЧИТЕЛНИ РАЗПОРЕДБИ
Член 28
Подписване, ратифициране, приемане,
одобрение и присъединяване
1. Тази конвенция е открита за подписване в
седалището на Организацията от 1 юли 1989 г.
до 30 юни 1990 г., след което остава открита за
присъединяване.